**6.pielikums**

Konkursa nolikumam

„Sabiedrība ar dvēseli 2021”

**LĪGUMS Nr. \_\_\_\_\_**

**Par projekta finansēšanas un realizācijas kārtību**

|  |  |
| --- | --- |
| Dagdā | 2021.gada \_\_\_\_\_\_\_\_ |

**Dagdas novada pašvaldība** (turpmāk tekstā Pašvaldība), tās izpilddirektora XXXXXXXXXXX personā, kurš rīkojas saskaņā ar nolikumu, no vienas puses, un

projekta darba grupa **„...................................”** (turpmāk tekstā – Īstenotājs), tās kontaktpersona **................................,** abi kopā un katrs atsevišķi (turpmāk tekstā Puses), noslēdz šādu līgumu:

1. **LĪGUMA PRIEKŠMETS**
   1. Šis līgums tiek slēgts, lai noteiktu visas finansiālās, mantiskās un tiesiskās attiecības starp Pusēm, realizējot darba grupas projektu **„\_\_\_\_\_\_\_\_\_\_\_\_\_\_\_\_\_\_\_\_\_\_”**
   2. Saskaņā ar šī līguma noteikumiem un atbilstoši Latvijas Republikas normatīvo aktu prasībām, Puses apņemas apvienot savus spēkus kopīgas darbības organizēšanai un veikšanai, kas ir vērsta uz projekta īstenošanu.
2. **VISPĀRĪGIE NOTEIKUMI**
   1. Šis līgums tiek slēgts pamatojoties uz:
      1. Īstenotāja iesniegto Projekta iesniegumu un tam klāt pievienotiem dokumentiem (turpmāk tekstā – Projekta iesniegums);
      2. Projektu konkursa „Sabiedrība ar dvēseli 2021” projektu izvērtēšanas komisijas sēdes lēmumu;
   2. Projekts tiek īstenots saskaņā ar apstiprināto Projekta iesniegumu.
   3. Projekta iesniegums ietver sevī visus nepieciešamos dokumentus, tai skaitā budžetu, aprakstus, skices u.c., kuri netiek atgriezti Īstenotājam un glabājas Dagdas novada pašvaldībā;
   4. Projekta īstenošanas laiks tiek noteikts no 2021.gada 11.maija līdz 2021.gada 15.oktobrim.
   5. Šis līgums sastādīts 2 (divos) identiskos eksemplāros, ar vienādu juridisko spēku, no kuriem viens glabājas Pašvaldībā, viens pie Īstenotāja.
   6. Šis līgums ir spēkā līdz saistību galīgai izpildei.
3. **FINANSĒJUMS UN FINANSĒŠANAS NOTEIKUMI**
   1. Projekta kopējais finansējums sastāda **EUR \_\_\_\_.** Finansējums izlietojams Projekta iesniegumā norādīto pasākumu realizācijai, kas ir šī līguma neatņemama sastāvdaļa.
   2. Maksājumi no Finansējuma Projekta budžetā paredzētajiem pasākumiem veicami projekta īstenošanas ietvaros.
   3. Projekta īstenotājs ir finansiāli atbildīgs par finansējuma izlietojumu.
   4. Pašvaldība 5 (piecu) darba dienu laikā no līguma noslēgšanas pārskaita Grupai piešķirto finansējumu uz līgumā norādīto Grupas kontu.
   5. Piešķirtā finansējuma izlietojums tiek veikts tikai no Līgumā norādītā Grupas konta.
   6. Par finansējuma izlietojumu projekta Grupa kopā ar projekta īstenošanas pārskatu (3.pielikumu) iesniedz Pašvaldībai veikto maksājumu apliecinošos dokumentus (pavadzīmes, rēķini, čeki), kā arī pievieno konta izdrukas par veiktajiem maksājumiem.
4. **PUŠU TIESĪBAS, PIENĀKUMI UN ATBILDĪBA**
   1. Īstenotājs pirms Projekta realizācijas darbu uzsākšanas apņemas nepieciešamības gadījumā, ja to prasa Projekta specifika, saņemt visas nepieciešamās atļaujas no Latvijas Republikas kompetentām institūcijām, lai nodrošinātu Projekta realizāciju atbilstoši Projekta iesniegumam un Līguma nosacījumu izpildei.
   2. Īstenotājs Projekta realizācijas darbu izpildes gaitā apņemas:
      1. veikt Projekta realizācijas darbu izpildi saskaņā ar Projekta iesniegumā norādīto un saskaņā ar Latvijas Republikas normatīvo aktu prasībām;
      2. izmantot Finansējumu Projekta realizācijas darbu izpildes nodrošināšanai saskaņā ar Projekta iesniegumā norādīto un saskaņā ar Latvijas Republikas normatīvo aktu prasībām;
      3. Projekta īstenotāja pienākums ir veikt objekta un realizēto darbu dokumentēšanu fotogrāfijās (pirms darbu veikšanas, darbu gaitā, pēc paveiktajiem darbiem).
      4. nekavējoties, bet ne vēlāk kā 5 (piecu) darba dienu laikā informēt projekta koordinatoru Dagdas novada pašvaldībā Olgu Gekišu (kontakttālrunis: 65681437, e-pasts: olga.gekisa@dagda.lv), saskaņā ar šī līguma noteikumiem, par jebkurām esošām vai nākotnē iespējamām izmaiņām darba uzdevumā noteikto aktivitāšu realizācijai (ja kādu no aktivitātēm kaut kādu iemeslu dēļ nav iespējams izpildīt), ar to saistītām izmaiņām Finansējuma izmantošanā un šī līguma izpildē.
      5. iesniegt Pašvaldībai projekta īstenošanas pārskatu tiklīdz projekts ir pilnībā īstenots, bet ne vēlāk kā līdz 2021.gada 29.oktobrim.
      6. pēc Pašvaldības pieprasījuma sniegt visu nepieciešamo informāciju par projekta īstenošanas gaitu, Finansējuma izmantošanu un konkrētu darbu izpildi.
      7. Pašvaldība 2 (divu) nedēļu laikā no projekta īstenošanas pārskata iesniegšanas iepazīstas un apstiprina to vai arī pilnīgi vai daļēji noraida, ja tiek atklātas nepilnības, neprecizitātes vai citas nelikumības Projekta realizācijas gaitā un Finansējuma izlietošanā, vai Īstenotājs nav iesniedzis visus nepieciešamos dokumentus Projekta gaitas novērtēšanai.
      8. Ja Projekta realizācijā, Finansējuma izlietošanā tiek atklātas nepilnības vai nelikumības, Pašvaldība brīdina par līguma vienpusēju laušanu, dodot termiņu nepilnību novēršanai. Ja konstatētās nelikumības, nepilnības netiek novērstas Pašvaldības noteiktajā termiņā, Īstenotājam ir pienākums atmaksāt Pašvaldībai summu par jau apmaksātajiem rēķiniem pilnā apmērā.
      9. Jebkuras citas darbības (pasākumi) no Īstenotāja puses, kas saistītas ar pašvaldības finansējuma izmantošanu citiem Projektā nenorādītiem mērķiem, bez saskaņošanas ar Pašvaldību, nav pieļaujamas.
      10. Īstenotājs apņemas iesniegt un uzrādīt Pašvaldībai vai Pašvaldības pilnvarotām personām, visu dokumentāciju, ko tie uzskatīs par nepieciešamu un pieprasīs no Īstenotāja. Pašvaldība ir tiesīga jebkurā brīdī iepazīties ar Projekta realizācijas gaitu un nosūtīt savus ekspertus uz Projekta realizācijas vietu.
      11. Īstenotājs ir pilnā mērā materiāli atbildīgs par Pašvaldībai radītiem zaudējumiem, kas radušies Īstenotāja vainas dēļ, nepildot šī līguma nosacījumus un noteikumus.
      12. Īstenotājam nav tiesību nodot trešajām personām ar šo līgumu uzņemtās saistības.
5. **CITI NOTEIKUMI**
   1. Gadījumā, ja Īstenotājs 2 (divus) mēnešus pēc kārtas, bez pamatota iemesla (iemeslu par pamatotu vai nepamatotu atzīst Pašvaldība), neveic Projekta īstenošanu, tad Pašvaldība ir tiesīga pieņemt lēmumu vienpusēji lauzt šo līgumu, paziņojot par to Īstenotājam 10 (desmit) darba dienas iepriekš.
   2. Pašvaldība ir tiesīga vienpusēji lauzt šo līgumu, ja Īstenotājs nepilda šī līguma nosacījumus un noteikumus, ar to rakstiski paziņojot Īstenotājam 10 (desmit) darba dienas iepriekš.
   3. Visas šī līguma izmaiņas, papildinājumi un grozījumi ir spēkā tikai tad, ja tās ir parakstījušas abas Puses.
   4. Līgumā iesaistītās puses tiek atbrīvotas no atbildības par daļēju vai pilnīgu saistību neizpildi, ja šī neizpilde radusies nepārvaramas varas *(force majeure)* ietekmes rezultātā, ko puses nevarēja paredzēt, novērst vai ietekmēt. Par minēto apstākļu iestāšanos 10 darba dienu laikā jāinformē otra puse.
   5. Visi strīdi un nesaskaņas starp Pusēm tiek atrisināti savstarpējā sarunu ceļā, bet, ja vienošanās netiek panākta, tad strīdi tiek risināti Latvijas Republikās normatīvajos aktos noteiktā kārtībā.
6. **PUŠU REKVIZĪTI**

|  |  |
| --- | --- |
| **Dagdas novada pašvaldība**  Reģ.Nr. 90000041224  Adrese: Alejas iela 4, Dagda,  Dagdas novads, LV-5674  Konta Nr. LV72UNLA0050018182302  Banka: AS „SEB banka”  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Izpilddirektors xxxxxxxxxxxxx | **XXXXXXXXXXX**  Adrese: xxxxxxxxxxxxxx  Dagdas novads, LV-  Tel.xxxxxxxx,  e-pasts: [xxxxxxx@xxxxxx.lv](mailto:xxxxxxx@xxxxxx.lv)  Konta Nr. LVxxXXXXxxxxxxxxxxxxx  Banka: xxxxxxxxxx  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Xxxxxxxxxxxxxx |